Clara Serra: "Feminisme també és defensar que les dones no han de ser sempre bones"\nL'exdiputada autonòmica de Podem i Més Madrid, Clara Serra RUTH MARIGOT\nMadridAviat farà dos anys que Clara Serra Sánchez (Madrid, 1982) va abandonar l’Assemblea de Madrid, on havia sigut diputada de Podem primer i de Més Madrid després. Ara és investigadora de la UB i ha coordinat el llibre Alianzas rebeldes. Un feminismo más allá de la identidad. (Edicions Bellaterra, 2021).\n¿Quins són els perills del feminisme identitari?\nEls últims anys hem assistit a un auge de l’identitarisme i no només al feminisme. Podríem dir que forma part del sentit comú considerar que cada lluita social (l’antiracisme, el feminisme, el moviment LGTB, el moviment trans, etc.) té un subjecte al qual la lluita li pertany, i que no és pròpia d'altres subjectes. Ni tan sols se’ls espera. Les víctimes de les desigualtats han de formar part de les lluites polítiques i tenir veu. En el debat sobre la prostitució, per exemple, les treballadores sexuals estan absents i això és problemàtic en termes democràtics. Ara bé, una cosa és combatre aquesta exclusió i una altra que només elles estiguin legitimades per parlar de la qüestió. Aquesta és una deriva identitària que debilita i empetiteix les possibilitats dels moviments d’implicar-nos a tots i transformar la societat.\n¿Aquest és l’impediment per aconseguir el que anomena un "feminisme del 99%"?\nJustament. Construir murs infranquejables entre uns i altres, emfasitzar les diferències en lloc de pretendre sumar a tothom, és un triomf del poder. No hi ha res que deixi més tranquils els vells líders de l’esquerra que considerar que el feminisme és un assumpte parcial al qual només es dediquen les dones i que la política amb majúscules és cosa d’homes. Perquè el feminisme sigui política amb majúscules ha de deixar de ser només una lluita de les dones. Cal escollir: o el feminisme del 50% o el feminisme del 99%.\nPer què no s’ha de negar que hi hagi dones que posin denúncies falses, tal com critica Vox?\nConvertir les víctimes en subjecte polític va acompanyat de sacralitzar-les i santificar-les: sempre són bones i tenen la veritat. En la cultura patriarcal les dones han estat definides com malvades, falses i mentideres i això és el que intenta dir Vox, que les dones que denuncien les seves parelles sempre menteixen o gairebé sempre. Davant d'aquesta acusació falsa, crec que el feminisme no ha de caure en el parany de posar-se a negar la possibilitat que existeixin algunes denúncies falses en els delictes que denuncien les dones. ¿Per què no hi hauria d’haver denúncies falses si existeixen en tots els delictes? En una societat patriarcal els homes tenen el dret a ser individus diferenciats, mentre que les dones són un conjunt d’idèntiques. El que desactiva Vox és defensar el nostre dret a ser protegides de la violència sense que hàgim de demostrar la nostra excel·lència, santedat i virtut. Feminisme també és acceptar que les dones no han de ser sempre bones.\nAl feminisme hi ha de cabre tothom, però no pot cabre-hi qualsevol projecte polític. Quan fins i tot la dreta vol abanderar-lo és quan esdevé més important saber quin feminisme és el que l’esquerra vol defensar, en què consisteix un feminisme transformador. ”\nClara Serra Coordinadora del llibre 'Alianzas rebeldes'\n¿Com ha de seduir el feminisme per atraure més adeptes?\nTota política que vulgui ser revolucionària ha de fer dos moviments alhora: d’una banda, ampliar la seva capacitat per arribar a tothom. De l’altra, dotar de contingut la lluita i densificar-la ideològicament. Al feminisme hi ha de cabre tothom, però no pot cabre-hi qualsevol projecte polític. Quan fins i tot la dreta vol abanderar-lo és quan esdevé més important saber quin feminisme és el que l’esquerra vol defensar, en què consisteix un feminisme transformador.\nHa fet xerrades amb Mónica Oltra, dirigents de BComú i pròximament a l'escola d'estiu de la CUP. ¿Amb quin objectiu?\nHi ha una absència preocupant de debat ideològic a l’esquerra. Els líders dels nous partits no sempre han entès que existeix un feminisme possible alternatiu al del PSOE i, per tant, es tracta d’imaginar polítiques fora dels marcs abolicionistes, donistes i a vegades punitius i paternalistes. En el context català, les formacions d’esquerres tenen un projecte més pròxim al feminisme pro drets, al moviment LGTB i a l’anticapitalisme.\nJuntament amb el feminisme, ¿l’ecologisme és una altra lluita que pot aglutinar una gran part de la societat?\nCrec que l’ecologisme serà una lluita clau, i espero que així sigui, perquè necessitem una mobilització de la majoria de la societat perquè els governs prenguin decisions dràstiques i determinades. Avui dia l’ecologisme és una etiqueta, un segell de legitimitat que els partits d’esquerres sembla que es poden posar sense assumir compromisos concrets. Serveixi com a exemple els continus discursos sobre la greu situació del planeta i la greu crisi mediambiental que tenim davant mentre els partits acorden l’ampliació de l’aeroport del Prat. L’ecologisme incorpora elements transformadors: d’una banda, no pot no ser anticapitalista, i de l’altra, té menys perills que altres moviments de caure en disputes absurdes sobre qui pot defensar-lo o no.\n¿La va sorprendre la victòria d’Ayuso? ¿Què ha fet malament l’esquerra a Madrid?\nQuè no hem fet malament. El panorama és bastant desil·lusionant per una gran part de la ciutadania després d’anys d’escissions i lluites. M’hi incloc perquè també soc part d’aquest fracàs. L’autocrítica és nul·la perquè hi ha molta gent que té molt a guanyar i perdre, que necessita relats justificatius. En algun moment haurem de seure a fer una crítica col·lectiva. Però el problema és que l’esquerra no té projecte i Ayuso sí. La feminista Wendy Brown diu que el que ha fet més mal les últimes dècades és haver cedit la llibertat a la dreta. Cal recuperar una idea de llibertat que representi un projecte alternatiu al neoliberalisme.\n¿Es planteja tornar a la política institucional?\nVaig deixar-la perquè ja no em creia el projecte. Mai he volgut fer de la política institucional una professió ni la meva carrera, jo era professora de filosofia abans d'arribar a Podem i tant la docència com la investigació m'agraden molt. Ara valoro molt tornar a tenir temps per llegir, pensar, escriure i fer feminisme des de fora. Si algun dia hi torno, serà perquè em crec un projecte i és possible no repetir molts dels errors dels últims anys.\nPodem, mentre deia defensar un país republicà i plurinacional, va muntar una monarquia madrilenya. La meva dimissió de Més Madrid té a veure amb el fet que s’estava muntant una altra monarquia igual de vertical i antidemocràtica que l’anterior ”\nClara Serra Exdiputada autonòmica de Podem i Més Madrid\n“Espero que a l’espai del canvi li vagi bé en aquestes eleccions [10-N del 2019] i, sobretot, que sapiguem com fer-lo més fort i més gran”, va dir en la seva carta de dimissió.\nDesprés de patir un Podem verticalista, a Més Madrid estàvem edificant el mateix. Hi havia una mena de xala a Podem, profundament masculina, amb donar lliçons a qui defensava organitzacions democràtiques, com si aquest ideal fos ingenu i la realpolitik fos assumir que les eleccions es guanyen amb lideratges forts. Amb aquesta actitud es defensava que els partits no tenen per què assemblar-se a la societat o al país. I així és com Podem, mentre deia defensar un país republicà i plurinacional, va muntar una monarquia madrilenya. La meva dimissió de Més Madrid té a veure amb el fet que s’estava muntant una altra monarquia igual de vertical i antidemocràtica que l’anterior, i volia competir contra companys d’altres territoris com En Comú Podem amb llistes fetes des de Madrid.\n¿Té esperança en el projecte de Yolanda Díaz?\nEfectivament, fer més fort l’espai del canvi té a veure amb construir aliances amb partits existents i que han sobreviscut a grans lideratges. Yolanda Díaz és la millor ministra de l’esquerra i crec que sap que l’enfortiment de l’espai passa per donar pes als territoris i construir un projecte confederal amb tots els partits possibles. Ara bé, seria equivocat pensar que els errors d'aquests anys, que entre altres coses han portat al buidatge de Podem, a dinàmiques d'expulsió de gent, a escissions doloroses i derrotes polítiques importants com la pèrdua de l'Ajuntament de Madrid, les solucionarà un nou líder, sigui Yolanda Díaz o qui sigui. Hi haurem de posar-hi remei entre totes i tots.\nUnides Podem Més Madrid feminisme\nBiden després de la massacre en una escola de Texas: "n'estic fart, hem d'actuar"


CURS: EL IOGA DE PATAÑJALI – Nivell 1 – Grup Ara Ioga\nPASSOS A SEGUIR PER FER LA INSCRIPCIÓ\n- Cal emplenar el formulari d'inscripció\n- Cal fer un ingrés, pel valor de la inscripció corresponent, segons la modalitat de curs triat, al número de compte ES50 3025 0001 1014 3346 6666 de la Caixa d'Enginyers. En fer l'ingrés INDIQUEU EL VOSTRE NOM\n- Un cop confirmat l'ingrés de la inscripció, caldrà completar el procés d'inscripció, rebreu per e-mail un nou formulari que haureu d'emplenar amb el número de compte a on voleu domiciliar les quotes mensuals.\n- Juntament amb el formulari rebreu la documentació necessària per al seguiment del curs.\nInscripció al curs EL IOGA DE PATAÑJALI\nPer inscriure't al curs EL IOGA DE PATANJALI has d'emplenar aquest formulari i fer un Ingrés, per valor de la inscripció triada, en el número de compte ES50 3025 0001 1014 3346 6666 de la Caixa d'Enginyers.\nUn cop verificat l'ingrés, t'indicarem els següents passo a seguir per completar la inscripció.\nNúmero de DNI o NIF: *\nSi ja has fet l'ingrés per la inscripció, pots adjuntar la còpia del comprovant d'ingrés i serà més àgil tot el procés.\nMODALITATS DE CURS\nCOMPLET Amb aquesta opció t'inscrius al curs sencer, que compren part teòrica, part pràctica i dos seminaris de cap de setmana al febrer i al juliol. Per un preu de 300 € d'inscripció més 9 quotes de 107 €.\nTEÒRIC - PRÀCTIC -Amb aquesta opció t'inscrius al curs sencer, que compren part teòrica, i part pràctica Però no inclou els dos seminaris de cap de setmana. Per un preu de 300 € d'inscripció més 9 quotes de 67 €.\nTEÒRIC - Amb aquesta opció t'inscrius només al curs teòric. Per un preu de 100 € d'inscripció més 9 quotes de 29 €.\nRevisa la inscripció


Feminisme és llibertat - Diari de Girona\nmaria puig 07.03.2020 | 00:12\nEl feminisme ha superat el 8 de març com la mera celebració d'una manifestació aïllada dins del calendari i ha passat a ser un moviment transversal i compartit per la ciutadania i per les administracions públiques. Ens queda molt de camí per recórrer per aplicar aquesta perspectiva de gènere a l'acció política.\nPerò hem de seguir superant prejudicis com a societat i seguir amb aquesta lluita col·lectiva que ens permetrà assolir la plena paritat en la vida social, laboral i, sobretot, personal. Perquè, tal com va dir la diputada Jenn Díaz aquesta setmana al Parlament de Catalunya, ni estem boges, ni som unes histèriques. El que patim és una xacra que ens fa emmalaltir com a societat.\nPer tant, ja és hora de passar de l'activisme a l'acció. Des de la política tenim la responsabilitat de canviar les coses. Hem d'accelerar –perquè ja fem tard– la implantació de polítiques de gènere. La igualtat és l'eix sobre el qual volem fer pivotar les polítiques públiques que impulsem a la Diputació, per construir una societat sana i justa i pel respecte escrupolós als drets humans i a la llibertat humana que hem de defensar com a administració pública.\nNo vull acabar aquestes reflexions sense recordar l'estimada Dolors Bassa, un referent del feminisme a la demarcació i arreu del país. I ho vull fer amb el missatge que va compartir des de la cel·la 25 de Puig de les Basses el passat 8 de març: «Sortim per una igualtat sense adjectius, on puguem compartir-ho tot sense exclusions. Som feministes per construir una societat més justa i més igualitària. Estic mentalment amb vosaltres. Cada dia som més al carrer. Una abraçada lila i groga!».


La taronja, una fruita antioxidant - Granollers Informa!\nInici » Seccions » La recepta » La taronja, una fruita antioxidant\n9 Setembre 2019 a 12:00\nLa taronja, una fruita antioxidant\nTaronja// Foto: LoggaWiggler en Pixabay\nPertanyent a la família dels cítrics, la taronja és una fruita molt apreciada que es consumeix, en les diverses varietats, durant tot l’any. Es tracta d’una fruita amb un baix valor energètic, ja que el principal contingut és l’aigua. Es calcula que per unitat, les calories se situarien en unes 65, aproximadament, tot i que estaria en funció de la grandària de l’exemplar. A la vegada, la taronja aporta vitamina C, àcid fòlic i minerals, especialment potassi, magnesi i calci.\nLa vitamina C és una vitamina antioxidant i reforçant del nostre sistema immunitari, davant els refredats i en èpoques de convalescència. Cal apuntar, a més, que en contra del que se sol pensar i s’ha transmès de generació en generació la vitamina C no desapareix encara que el suc faci estona que està espremut.\nTambé conté quantitats apreciables de beta-carotè, responsables del seu color ataronjat i conegut per les seves qualitats antioxidants. La fibra també és un altre dels components d’aquesta fruita. I pel contingut en aigua, es tractaria d’una fruita especialment diürètica.\nPer Tot Granollers / AMIC\n#@amic_acpg #recepta #taronja\nEl nap, ric en aigua, vitamina C i en minerals\nLes bledes, aigua i minerals els seus principals components\nEls cacauets, un llegum amb alt contingut en proteïnes\nLa mongeta seca, un llegum ric en carbohidrats


Auguris polítics (Andreu Grimalt)\n3 min. 02/01/2017 18:05\nNingú no pot negar que el panorama polític estatal durant l'any que acabam de deixar enrere ha estat mogut, interessant i en determinades ocasions impredictible. La repetició de les eleccions i la possibilitat d'una tercera convocatòria com a arma en les negociacions per aconseguir formar un govern han protagonitzat sens dubte el 2016. Però ara que encetam calendari cal demanar-se com afronten l'any que comença els principals partits polítics?\nEn primer lloc, el Partit Popular s'està acomodant a governar en minoria, atès que és cada cop més conscient que, més enllà de les "derrotes" patides en el Congrés (LOMQE, llei mordassa...), amb un caire més simbòlic que efectiu, sap que disposa del vot quasi incondicional de C's i la connivència (per dir-ho suaument) del PSOE en les "grans qüestions d'estat". L'estratègia queda ben clara: per una banda, anar arraconant a poc a poc el partit de Rivera fins aconseguir que es dilueixi o quedi com una força residual sense poder erosionador i, per una altra, donar peixet als socialistes amb medalles com la de l'increment del salari mínim per tal de recuperar aquella situació de bipartidisme imperfecte que tant els beneficia. Mariano Rajoy, ho hem d'acceptar, ha sabut gestionar i explotar la seva imatge d'indolent i vestint-ho tot de responsabilitat i altura de mires ha mantingut i pretén mantenir les línies bàsiques del seu full de ruta (el manteniment del nucli dur de l'equip ministerial n'és una prova inequívoca). El seu lema és: Canviar? Per què?\nEl segon partit en nombre d'escons està immers en una greu crisi de lideratge, de projecte i de missatge que té molt mala ferida. La mala gestió de Pedro Sánchez després de les dues eleccions i el consegüent i inacceptable cop d'estat intern han parit una gestora que s'extralimita en les seves funcions i que únicament fa el que, 'sotto voce', li encomana Susana Díaz. Una Susana Díaz que continua jugant al no però sí ("estaré dónde mis compañeros digan que esté") i que, des del meu punt de vista, no és la persona adequada per "cosir" el partit (com tampoc ho és l'exsecretari general). El congrés que ha de celebrar el PSOE en els propers mesos serà clau per determinar si el partit pot tornar a ser una alternativa creïble de govern o si, ben al contrari, està ja condemnat a seguir les passes del seu homòleg grec.\nPer part seva, Ciutadans continua sense saber (sense voler?) diferenciar-se del PP, lloant un líder que canvia d'opinió ("mai donaré suport a Rajoy") tan fàcilment com modifica els estatuts per acabar amb les dissidències internes i que ben probablement ha desil·lusionat molts d'aquells que compraren el producte taronja. Potser és massa prest per assegurar-ho de manera taxativa, però segurament teníem raó els que argumentàvem que el naixement de C's era una cesària programada amb data de caducitat (el temps que els descontents amb la gestió i la corrupció del PP han necessitat per expressar la seva indignació i tornar a la pleta). Probablement, la formació d'Albert Rivera passarà a la història com un bluf demoscòpic, com un experiment reeixit no se sap ben bé de qui per tenir controlat l'electorat i garantir que, amb una mica de maquillatge, continuïn governant els de sempre.


Re-City és una plataforma internacional per a la Sostenibilitat Social impulsada per la Fundació Catalunya Europa que vol fer front als grans reptes globals d’avui i aportar propostes de canvi i transformació real. És un projecte que neix per repensar, replantejar i reaccionar des de les ciutats als principals desafiaments econòmics, socials i mediambientals que afecten el planeta.\nVolem convertir Barcelona en un referent del debat i el diàleg entre els sectors acadèmic, científic, social, ciutadà, empresarial i polític per aportar idees i solucions concretes.\nLa plataforma Re-City va començar el juny de 2017 amb un cicle de...\nLa plataforma Re-City va començar el juny de 2017 amb un cicle de conferències de debat i reflexió dedicat a un dels grans reptes globals: les desigualtats socials. Però juntament amb aquest cicle, que encara continua, ens hem fixat més reptes pels propers anys.\nAquests són els quatre grans reptes en els quals es fixa Re-City:\n"Combatre les desigualtats" (2017)\n"Fem front al canvi climàtic" (2018)\n"Per un futur intercultural" (2019)\n"Revolució tecnològica, revolució social" (2020)\nL’objectiu de Re-City és reflexionar, analitzar, fer propostes, i finalment actuar i passar del debat de les idees a la realitat dels fets i les accions concretes.\nCadascun dels reptes comprèn un cicle amb tres fases diferents:\nRE-THINK: Trobada internacional per repensar i debatre solucions.\nRE-PLAN: Creació d’instruments per replantejar i concretar propostes\nRE-ACT: Construcció d’un espai per reaccionar i actuar en l’àmbit local i internacional.\nReflexionem sobre els diversos problemes i dificultats que afecten les ciutats.\nConferències: Un cicle de conferències amb experts de reconegut prestigi internacional ens permet conèixer l’estat de la qüestió en el cas de cada repte, des de perspectives multidisciplinars.\nSeminaris: Treball conjunt d’experts internacionals i acadèmics i especialistes locals, amb l’objectiu d’identificar les tendències i noves línies d’investigació per a cada repte.\nTrobades: Celebració d’uns dinars-col·loqui amb líders empresarials, per tal d’explorar els límits del consens i contribuir a impulsar noves propostes de canvi.\nXarxa d’acadèmics: Creació d’una xarxa d’acadèmics de les universitats de Catalunya per augmentar la col·laboració multidisciplinària i promoure nous espais de recerca per a cada repte.\nReplantegem solucions i creem instruments per transferir tot el coneixement a les ciutats:\nL’Observatori: Creació d’un Observatori de Sostenibilitat Social amb les 138 ciutats de l’Associació Mundial de les Grans Metròpolis. Una eina per observar, analitzar l’evolució de les ciutats en relació als indicadors definits i identificar polítiques d’èxit.\nPla de Formació: Elaborem un Pla de Formació per a alcaldes, regidors i tècnics municipals per transferir els coneixements i comprendre les dimensions territorials dels reptes globals i el seu impacte en l’àmbit local.\nMoment de fer i actuar: implementem i posem sobre la taula les millors propostes en cadascun dels reptes.\nEn l’àmbit municipal: Presentació de les propostes sorgides del món polític i local per proposar incorporar-les al Pla Estratègic Metropolità.\nEn l’àmbit empresarial: Traslladar al sector econòmic les propostes consensuades amb els líders empresarials, per obrir un nou debat i explorar vies que permetin adquirir compromisos que afavoreixin el canvi.\nEn l’àmbit internacional: Presentació del conjunt de propostes davant dels actors internacionals i les ciutats a l’avantguarda en l’aplicació de bones pràctiques enfront dels reptes globals.


Avui s'obrirà el trànsit al carrer Rovira i Virgili amb Rambla Nova — Ajuntament de Tarragona\nEsteu aquí: Inici › Seguretat Ciutadana › Notícies › Notícies 2018 › Avui s'obrirà el trànsit al carrer Rovira i Virgili amb Rambla Nova\nAvui s'obrirà el trànsit al carrer Rovira i Virgili amb Rambla Nova\nAquest matí s’obrirà el trànsit de vehicles al carrer Rovira i Virgili amb la Rambla Nova, després que hagin finalitzat els treballs per garantir la seguretat de la façana de l’edifici de la Rambla Nova, 103, edifici Atlàntic.\nAquest matí s’obrirà el trànsit de vehicles al carrer Rovira i Virgili amb la Rambla Nova, després que hagin finalitzat els treballs per garantir la seguretat de la façana de l’edifici de la Rambla Nova, 103, edifici Atlàntic. De moment continuarà tallat el pas per la vorera de la cantonada de l’edifici.\nCal assenyalar que el passat 14 de gener es va produir un despreniment d’una cornisa del 13è pis del número 103 de la Rambla Nova. Arran d’aquest fet, els serveis municipals van acordonar la zona, que ha estat tancada als vehicles i vianants fins al dia d’avui, per tal de garantir la seguretat de les persones, ja que, tot i que l’edifici no presentava danys estructurals, sí que hi havia perill que es pogessin produir més despreniments de la façana. Al mateix temps, l’Ajuntament va requerir als propietaris de l’edifici que fessin els arranjaments necessaris, com ha estat instal·lar una malla de protecció.


Pacte de les Batlies pel Clima i l'Energia - Son Servera\nInici -> Serveis municipals -> Medi ambient -> Pacte dels Batles pel Clima i l'Energia\nPacte de les Batlies pel Clima i l'Energia\nL'Ajuntament de Son Servera en sessió ordinària de Ple de dia 20 de gener de 2011 va signar els compromisos 2020, els quals, consistien en:\nReducció d'emissions de CO2 d'almenys un 20%.\nPresentar un Pla d'Acció d'Energia Sostenible (PAES).\nPresentar un informe de seguiment cada 2 anys.\nOrganitzar dies de l'energia en cooperació amb la Comissió Europea.\nEn sessió ordinària del Ple del 15 de setembre de 2016 es va manifestar la voluntat per part de l'Ajuntament d'adherir-se al Pacte de Batles i Batlesses per assolir un progrés real en el desenvolupament d'energies renovables i ciutats energèticament eficients i es compromet a lluitar contra el canvi climàtic com una de les seves prioritats principals.\nEl nou Pacte de Batles i Batlesses per al Clima i l'Energia és una eina que pretén acostar els objectius energètics marcats per Europa als municipis de tots els països europeus. Per això els municipis signataris es comprometen a:\nReduir les emissions de CO2 un 40% per 2030.\nAugmentar l'eficiència energètica un 27%.\nAugmentar l'ús d'energia procedent de fonts renovables un 27%.\nElaborar un Inventari d'Emissions de Referència (IER).\nRealitzar una avaluació de riscos i vulnerabilitats derivats del canvi climàtic.\nPresentar el Pla d'Acció per a l'Energia Sostenible i el Clima (PAESC) en el termini de dos anys a partir de la signatura oficial del Pacte.\nPresentar un informe de seguiment almenys cada dos anys.\nEl pla d'acció de mitigació del municipi de Son Servera presenta 4 objectius estratègics i el seu compliment suposarà un estalvi d'emissions de GEH del 41,4%.\nReduir 8.058,9 t CO2eq per l'any 2030 a través de mesures d'eficiència energètica adreçades tant a equipaments públics, enllumenat municipal, sector serveis com sector domèstic. L'acció més destacable és substitució de les làmpades de l'enllumenat públic per LED.\nReduir 97,09 t CO2eq per l'any 2030 a través de mesures relacionades amb les energies renovables, representant el 0,4% de l'estalvi d'emissions de GEH.\nReduir 16.833,27 t CO2eq per l'any 2030 a través de mesures vinculades amb el transport, tant municipal com privat, i que representen el 65,7% de l'estalvi d'emissions.\nReduir 685,97 t CO2eq per l'any 2030 a través de mesures i campanyes adreçades tant a incrementar el percentatge de recollida selectiva com a la minimització en la generació dels residus. Aquestes actuacions representen el 2,7% de l'estalvi d'emissions de GEH.\nEl Pla d'Acció per a la mitigació de Son Servera consta de 35 accions, que suposen un estalvi de 36.874,91 tCO2eq per a l'any 2030, és a dir, una reducció del 41,4% respecte les emissions del 2005. El cost de l'aplicació de les accions de mitigació és de 346.727,8 €.\nPresenta bàsicament 5 objectius específics:\nAugmentar la garantia d'abastament de la xarxa de distribució d'aigua potable i el grau d'autosuficiència.\nAugmentar d'abastiment d'aigua per reg urbà o adaptar les zones verdes amb espècies resilients.\nDisminuir el consum d'aigua en tots els àmbits.\nReforçar la resiliència a l'augment del nivell del mar.\nReforçar la resiliència als incendis forestals.\nEl Pla d'Acció per a l'adaptació de Son Servera consta de 26 accions, que impliquen un augment de la resiliència del municipi davant el canvi climàtic. El cost de l'aplicació de les accions per a l'adaptació és de 126.767,64 €.\nMemòria Pla d'Acció per a l'Energia Sostenible i el Clima\nVisites d'avaluació energètica\nInforme de seguiment PAESC\nDigues NO a l'LGTBIfòbia


Jacqueline de Romilly | enciclopèdia.cat\nBiografia i trajectòria acadèmica\nChartres, Eure et Loire, 26 de març de 1913 — Boulogne-Billancourt, Alts de Sena, 18 de desembre de 2010\nDe nom de soltera Jacqueline David, es graduà a l’École Normale Superieure el 1933, i el 1936 obtingué l'agrégation (oposicions per a l’ensenyament públic superior). A causa del seu origen jueu hagué de viure amagada durant els anys del règim de Vichy (1940-44). En acabar la Segona Guerra Mundial es doctorà en lletres clàssiques el 1947.\nProfessora de llengua i literatura grega clàssiques a la Universitat de Lilla (1949-57) i posteriorment a la Sorbona (1957-73), fou catedràtica d’història de la Grècia antiga al Collège de France del 1973 al 1984 (primera professora d’aquesta institució).\nL’any 2008 es convertí al catolicisme.\nEls seus estudis se centraren sobretot en Tucídides i la guerra del Peloponès. A més d’una prestigiosa versió francesa de La guerra del Peloponès (1953-72), destaquen els seus estudis sobre aquesta obra, el seu autor i el context històric en què es desenvolupà: Thucydide et l’impérialisme athénien, la pensée de l’historien et la genèse de l’œuvre (1947, tesi doctoral), Histoire et raison chez Thucydide (1956), La construction de la vérité chez Thucydide (1990), Les grands sophistes dans l’Athènes de Périclès (2004) i L’Élan démocratique dans l’Athènes ancienne (2005).\nEs distingí també en l’estudi dels tràgics grecs: La crainte et l’angoisse dans le théâtre d’ Eschylle (1971), Le temps dans la tragédie grecque (1971), L’évolution du pathétique, d’Eschyle à Euripide (1961) i sobre la literatura grega clàssica: Héros tragiques, héros lyriques (2002), Pour l’amour du grec [ancien] (2002), De la flûte à la lyre (2004), Dans le jardin des mots (2007) i Petites leçons sur le grec ancien (2010, en col·laboració).\nOcupà diversos càrrecs acadèmics, entre els quals cal citar el de membre de l’Académie Française l’any 1989 (segona dona admesa a la institució després de Marguerite Yourcenar), institució de la qual havia rebut el gran premi l’any 1984. L’any 2000 rebé el premi Daudet a la defensa de la llengua francesa, i l’any 2007 la Gran Creu de la Legió d’Honor.\nFou membre corresponent de nombroses institucions acadèmiques i doctor honoris causa d’universitats de fora de França. L’any 1995 el Govern grec li concedí la nacionalitat grega a títol honorífic i l’any 2002 li atorgà el títol d’"ambaixadora de l’hel·lenisme”.


B.López archivos – Pàgina 2 de 4 – Vinaròs News\nENSENYAMENT 4 setembre, 2020\nLa Regidoria d’Educació, encapçalada per Begoña López, ha previst un protocol especial de seguretat per a garantir la salut dels alumnes que fan servir el transport escolar per assistir tant a l’institut Lepoldo Querol com al José Vilaplana. Cal destacar que aquestes mesures s’ha adoptat seguint les indicacions marcades... Llegeix més\nVídeo: la regidora de Vinaròs Begoña López informa sobre el nou curs\nENSENYAMENTLA NOSTRA GENTVINARÒS 2 setembre, 2020\nLa regidora d’Educació de Vinaròs Begoña López ha comparegut al CEIP Assumpció per informar sobre el nou curs. L’Ajuntament de Vinaròs ultima els preparatius per a l’inici del nou curs escolar Llegeix més\nENSENYAMENTLA NOSTRA GENTVINARÒS 31 agost, 2020\nLa Generalitat Valenciana ha posat en marxa un pla especial per a garantir una tornada a l’escola segura per als milers d’alumnes i professors que el proper 7 de setembre iniciaran el nou curs escolar. En el cas de Vinaròs, la Conselleria d’Educació ha assignat gairebé 136.000€ per a... Llegeix més\nL’Ajuntament de Vinaròs convida als veïns a redactar micro-relats durant el coronavirus\nL’Ajuntament ha engegat una nova iniciativa per ajudar als veïns a passar el confinament a casa de la millor forma possible. En aquesta ocasió convida a tota la ciutadania a crear micro-relats que siguen originals i creatius, de qualsevol gènere literari per fer volar la imaginació. La regidora d’Educació, Begoña... Llegeix més\nENSENYAMENTLA NOSTRA GENTVINARÒS 27 desembre, 2019\nL’Escola de Nadal de Vinaròs obre cada diafgins al 3 de gener a les 8,45 h. Vídeo i fotos E.Fonollosa Una proposta per als més petits és l’Escola de Nadal, adreçada per als xiquets d’infantil i primària, que s’ofereix al CEIP Mare de Déu de la Misericòrdia, amb horari... Llegeix més\nLA NOSTRA GENTQUÉ PASSARÀ ?VINARÒS 5 desembre, 2019\nLa regidora d’Educació i Infància, Begoña López, amb la regidora de Política Social i Joventut, Berta Domènech, ha presentat una nova edició del Parc i de l’Escola de Nadal. Dues propostes adreçades per als més petits, perquè puguen gaudir d’unes vacances escolars més divertides i plenes d’activitats. La regidora... Llegeix més\nVinaròs es prepara per gaudir un Nadal carregat d’il·lusió i actes per a tota la família\nLA NOSTRA GENTQUÉ PASSARÀ ?VINARÒS 29 novembre, 2019\nAquest matí el primer tinent alcalde i regidor de Promoció de la Ciutat i d’Interès Turístic, Marc Albella, amb la regidora d’Educació i Infància, Begoña López i la regidora de Desenvolupament Local i Cultura, Anna Fibla, ha presentat la programació de Nadal. Es tracta d’una feina conjunta entre totes... Llegeix més\nLA NOSTRA GENTVINARÒS 21 novembre, 2019\nVídeo i fotos: E.Fonollosa. Exposició col·lectiva de ceràmica dels alumnes de l’Escola Municipal d’Art fins al 8 de desembre a l’Auditori de Vinaròs. Llegeix més\nENSENYAMENTQUÉ PASSARÀ ?VINARÒS 18 novembre, 2019\nCom va essent tradició, cada mes de novembre els vinarossencs i vinarossenques celebren el dia de Santa Caterina, una tradició per als més menuts i menudes de la casa, que s’ha aconseguit conservar gràcies a la feina incommensurable de l’associació de pastissers de Vinaròs, on no faltaran activitats infantils... Llegeix més


Alimentació i sistema immunitari - Esthetic BCN\nBlog / Esthetic BCN / Alimentació i sistema immunitari\nHome Esthetic BCN Alimentació i sistema immunitari\nEn aquests moments en què ens trobem, lluitant enmig de la pandèmia per COVID-19, sabem que la bona o mala evolució de la malaltia depèn en gran part de la capacitat de resposta del nostre sistema immunitari. I, ¿podem influir d’alguna manera sobre la capacitat del nostre sistema immune?\nSi bé no és l’únic factor, l’alimentació és un factor important i modificable que actua sobre la resposta immunitària. Hi ha estudis científics que demostren que una correcta alimentació és un factor d’ajuda i una alimentació deficient empitjora la resposta davant les infeccions.\nCom ha de ser l’alimentació per afavorir a sistema immune?\nLa resposta és fàcil, ha de ser variada, equilibrada i amb elevat nombre d’aliments d’origen vegetal.\nQue sigui variada vol dir que hem de menjar de tot i de forma moderada. Que sigui equilibrada vol dir que hem d’ingerir hidrats de carboni en un 50% aproximadament, proteïnes un 15% i greixos un 30%. Els hidrats de carboni en forma d’absorció lenta com pa, patata, pasta, llegum o arròs. Les proteïnes d’alt valor biològic són les d’origen animal com la carn, el peix o els ous. La carn que hem de consumir és carn magra. En cas de seguir una alimentació vegetariana o vegana, obtindrem proteïnes d’alt valor biològic barrejant llegums amb cereals com el clàssic i boníssim plat de llenties amb arròs. Els greixos han de ser mono o poliinsaturats, no els saturats o trans. Un truc per diferenciar-les seria el següent: els greixos monoinsaturats són líquides a temperatura ambient, els saturats i les trans són sòlides a temperatura ambient. L’oli d’oliva, el peix blau, la fruita seca o la soja o llinosa són fonts de greix saludable.\nEls probiòtics, que són organismes vius amb un efecte demostrat sobre el microbiota intestinal, poden modular positivament el sistema immune. Els làctics fermentats com el iogurt o quefir són rics en probiòtics Les vitamines que ens ajuden a augmentar la producció d’interferó, d’anticossos o a mantenir la barrera cutàneo-mucosa en bones condicions són la Vit C Vit E, Vit A i betacarotens que podem trobar en els cítrics, oli d’oliva i ous, làctics i verdures verdes i ataronjades respectivament. El dèficit del complex Vit B, específicament de la Vit B12 dóna lloc a anèmia, leucopènia i alteració de les defenses entre altres patologies. La clau és que la vit B12 només s’obté d’aliments d’origen animal com el fetge, el marisc, la carn, el peix o el rovell d’ou entre d’altres, per això és summament important suplementar-ho en aquelles persones que segueixin una dieta vegetariana o vegana.\nLa ingesta adequada de ferro, seleni i zinc ajuden també al nostre sistema immune. Els llegums són riques en ferro i per millorar la seva absorció convé consumir-les juntament amb altres aliments rics en vit C com són el tomàquet, les verdures o els cítrics. Aliments rics en seleni i zinc serien les mongetes, l’all, el cogombre o les nous. L’estrès, la falta de son o l’exercici a alt nivell, podrien influir negativament sobre el sistema immunològic, l’envelliment i la salut en general.\nCom a resum, podem concloure que per estimular el nostre sistema immune:\n-Hem de seguir una dieta equilibrada, variada i rica en aliments d’origen vegetal.\n-Convé tenir un descans adequat\n-Tenir activitat física, especialment aeròbica moderada\n-Si la dieta no és equilibrada o ens trobem en una situació d’augment de demanda, convé prendre suplements nutricionals\n-Algunes plantes medicinals com l’all, la farigola o l’equinàcia tenen un paper afavoridor.\nalimentació, COVID-19, dieta equilibrada, millorar sistema immunitari, minerals, pandemia, probiòtics, sistema immune, sistema immunitari, suplementació nutricional, vegà, vegetarià, verdures, vitamina


Intel·ligència emocional i el lideratge empàtic\nCoach i formador\nParlar d’intel·ligència emocional és parlar de persones. La visió és des de la totalitat de l’ésser. Hi ha líders o caps que tenen l’hàbit de veure números, resultats o eines en comptes de persones i això, lamentablement, passa molt sovint. En els éssers humans podem diferenciar diversos camps i nivells, entre els quals hi ha el mental i l’emocional.\nAquesta frase em va quedar gravada: “Les nostres cames ens porten a tot arreu”.\nQuè vol dir?:\n• El que experimentem a la feina, ho portem a casa.\n• El que experimentem a casa, ho portem a la feina.\n• El que experimentem a casa o la feina, ho portem a l’oci o viceversa.\n• El que experimentem al nostre diàleg intern, ho manifestem.\nQuan som a qualsevol entorn hi som de forma completa, sentim, pensem i tenim conductes en conseqüència. Si he tingut una situació difícil a casa i marxo a la feina, és molt possible que el meu rendiment baixi. Això és un resultat negatiu. En camí contrari ens podem trobar amb el mateix, si tinc una discussió amb l’encarregat i marxo a casa, el meu estat d’ànim molt segurament estarà baix i amb alguna emoció negativa. Així el conflicte es pot allargar a l’àmbit domèstic.\nSom aquí i ara, a tot arreu… Ens ho hem de gravar amb foc. Som persones i tenim emocions, sensacions, sensibilitats, pensaments de tot tipus i uns comportaments externs específics per a cadascuna d’aquestes activitats internes.\nAixí doncs, apreciar i valorar la possibilitat de tenir l’espai necessari per regular-se, òbviament després d’un aprenentatge que ens ajudi a fer-ho eficientment, serà propici per tornar a l’estat anterior o el més semblant possible. Això ho aconseguim amb la intel·ligència emocional. Podem desenvolupar la part intrapersonal i la interpersonal, l’autogestió i a través de l’auto observació “caçar” els nostres estats emocionals i/o pensaments negatius per regular-los i no perdre de vista el focus, objectiu o propòsit, ja sigui personal o professional.\nTenir un estat d’ànim alt ens dona un punt extra per mantenir un bioritme òptim que ens ajudi en diverses coses, com per exemple:\n3. Resolució de conflictes\n4. Regulació emocional\n5. Motivació, disposició i actitud proactiva\nHi ha habilitats que són imprescindibles a l’hora de tractar amb persones des del lideratge, que ens ajudaran a aconseguir un rendiment alt i mantenir l’emoció grupal i personal en els 5 punts anteriors.\nRealment el que volem són resultats, rendiment i números positius per créixer, això sí, no oblidem que tractem amb persones i posar-nos al NOSALTRES en comptes del JO, fa que es generi una força intangible i molt humana que en comptes de sumar, multiplica.\nAixí doncs, convido a humanitzar els equips, a ser assertius des de “TOTS SOM IMPORTANTS” i així potenciarem els entorns professionals i personals.\nRecorda: “l’estat d’ànim és el nostre tresor”, posem-hi molta atenció.\nOpinió - Economia- Roger Bascones\nArticle anteriorConsumidors resignats en temps de Coronavirus? No donem per perdut allò que es pot recuperar\nPròxim articleAquest divendres comença un European Balloon Festival que serà un homenatge als sanitaris


A Cor Obert 2016/05/21 - teixidora\nEsdeveniment ¬ Instal·lació artística • Forma part de: Nit dels museus ■\nQuan: 21-maig-2016 · Hora: 22:00· On: Plaça del Rei, Barcelona · (mapa)\n_Xarxes socials: @FelixVinyals\nDe 10 a 1 de la nit\n“… Taller – instal·lació interactiva de Fèlix Vinyals. Un projecte fet en col·laboració amb la Fabra i Coats dins del programa Creació & Museus, que vincula museus i Fàbriques de creació de Barcelona.\nPodràs presentar a tothom el teu cor amb la instal·lació d'Art Biotrònic de Fèlix Vinyals "A Cor Obert". Una obra on les bombetes bategaran al mateix ritme que el teu cor, presentant el més intim de tu mateix a tothom.\nParaules clau: art digital, art biotrònic\nLocalització: Plaça del Rei, Barcelona ·\nObtingut de «http://www.teixidora.net/w/index.php?title=A_Cor_Obert_2016/05/21&oldid=87»\nDarrera modificació de la pàgina: 21 maig 2016 a les 16:17.


El Pla Estratègic de Foment de l’Ocupació d’Almussafes donarà treball a 300 veïns durant el 2013 – Compromís\nEl Pla Estratègic de Foment de l’Ocupació d’Almussafes donarà treball a 300 veïns durant el 2013\nPublicat el 11 de febrer de 2013 en Governs amb Compromís\nEl Pla Estratègic de Foment de l’Ocupació a Almussafes ja és una realitat, després de la seua aprovació en la sessió plenària celebrada durant la vesprada d’ahir dijous dia 7. El Pla és el primer gran acord per l’ocupació que es gesta en la localitat d’Almussafes, ja que contempla una cobertura pressupostària superior a 400.000 euros per a l’exercici de 2013, dotació econòmica que permetrà el desenrotllament d’importants accions encaminades, tant a la creació de llocs de treball com a la promoció empresarial i a l’impuls a l’autoocupació. El projecte es presentarà públicament dimecres que ve dia 20, a les 19 hores, en el Centre Cultural. A més, el consistori municipal repartirà tríptics informatius en tots els domicilis d’Almussafes per a donar una major difusió al paquet de mesures adoptat.\nDurant el ple celebrat durant la vesprada d’ahir dijous, tots els grups municipals van votar a favor del Pla Estratègic de Foment de l’Ocupació, un document de més de 180 pàgines en què diferents departaments de l’administració local, i més concretament l’Agència de Desenrotllament Local, han analitzat fil per randa la realitat socioeconòmica de la població per a adequar les solucions a les necessitats actuals dels veïns i veïnes en situació de desocupació. L’equip de govern ha volgut fer partícips als diferents col·lectius locals del desenrotllament del programa estratègic, per la qual cosa durant les últimes setmanes s’ha reunit amb els integrants de l’Associació de Desocupats d’Almussafes (ADIGA), l’Associació d’Empresaris i Comerciants (AECAL) i diferents empresaris de l’Associació de Propietaris del parc Industrial Rei Joan Carles I (APPI), per a intercanviar suggeriments que s’han incorporat al document.\nLa crisi econòmica també ha afectat la localitat d’Almussafes, que ha vist com la seua taxa de desocupació s’ha incrementat notablement en els últims cinc anys, passant del 4% l’any 2008 – índex catalogat com plena ocupació – A l’11,6% en l’actualitat. Durant la seua intervenció, l’alcalde, Albert Girona, va destacar el fet que “encara que la taxa de desocupació no s’acosta als nivells d’altres poblacions – que se sitúen en alguns casos en el 31% – la preocupació de la corporació municipal pels veïns afectats per la desocupació és evident, per la qual cosa estem abordant la problemàtica socioeconòmica amb totes les mesures al nostre abast”.\nPer això, l’objectiu del pla d’ocupació és el d’estimular la generació de nous llocs de treball i la creació d’empreses en la localitat, a través d’un paquet de mesures, articulades en forma de línies d’actuació estratègica i posteriorment desenrotllades com a programes d’acció concreta, per mitjà d’unes bases i unes ajudes econòmiques, orientades a reforçar i complementar a les que ja s’estan adoptant des de l’administració central i autonòmica.\nEncara que en l’actualitat, els ajuntaments no tenen competència en l’àmbit de l’ocupació, al tractar-se d’una responsabilitat del govern de l’Estat i, sobretot, de la Generalitat, on verdaderament es coneix la situació laboral concreta dels ciutadans i on es treballa en polítiques actives d’ocupació sobre el terreny és en els ajuntaments i, més concretament, en les Agències de Desenrotllament Local dels mateixos. Respecte d’això, la regidora d’Ocupació va destacar “la gran labor que s’ha desenrotllat durant els últims anys en l’ADL local i la voluntat política d’impulsar l’ocupació amb la posada en funcionament d’este pla que durant el present any podrà inserir en el mercat laboral a 300 veïns”.\nEl projecte beneficiarà tots els ciutadans en situació de desocupació inscrits en el SERVEF i empadronats a Almussafes un mínim d’un any, encara que es fa especial insistència en els col·lectius més desfavorits, com els parats de llarga duració, les persones amb discapacitat física, psíquica o sensorial, les dones, els jóvens, especialment demandants del seu primer lloc de treball, i els col·lectius amenaçats d’exclusió social.\nSis accions estratègiques\nSis línies estratègiques doten de contingut el foment de l’ocupació a Almussafes i totes elles compten amb la corresponent dotació econòmica per al seu desenrotllament durant el present any. No obstant això, el pla està dotat de flexibilitat, ja que es podrà prorrogar anualment fins a un màxim d’un lustre, depenent de les condicions socioeconòmiques futures.\nLa potenciació de l’Agència de Desenrotllament Local està pressupostada en 6.000 euros, el foment de la formació professional ocupacional contínua disposa de 13.000 euros, la intervenció en sectors i col·lectius específics, a través de la seua contractació en la bossa d’ocupació local o en les empreses emplaçades en el terme municipal, compta amb una partida de 250.000 euros, la intervenció en el foment de l’ocupació agrícola i la formació de nous agricultors es va a realitzar amb un pressupost de 125.000 euros i la potenciació de l’activitat emprenedora i de l’economia social es va a subvencionar amb 36.000 euros. La intervenció per a l’ampliació i diversificació de l’entorn industrial és l’última de les accions estratègiques que s’han incorporada al citat pla de foment de l’ocupació a Almussafes.


Blue Sky Hotel Placencia Belize - Ofertes d'hotels amb els MILLORS DESCOMPTES EN LÍNIA\nMain Street, Placencia, Placencia, Belize - Molt bona ubicació - Veure al mapa\nAl visitar Placencia, vosté es sentirà com a casa a Blue Sky Hotel, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Blue Sky Hotel asseguren una estada plaentera als seus clients. Aquest hotel ofereix nombroses instal.lacions en el lloc per satisfer el més exigent dels clients.\nA més, totes les habitacions ofereixen una gran varietat de comoditats com ara aire condicionat, aparell de televisió LCD/pantalla de plasma, TV satèl•lit/cable, articles de tocador, cafetera/tetera per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Amb una localització ideal i amb comoditats imbatibles, Blue Sky Hotel no troba competidors en cap categoria.


catalunya.ffw: Immigració: 3 mentides / 3 veritats\nNecessitem la immigració: Catalunya és un dels països del món amb una demografia més pobre. És cert que necessitàvem immigració per a compensar aquesta circumstància, però després de rebre gairebé un milió d’immigrants en una dècada no sembla raonable continuar parlant de necessitat. Fa alguns anys que el nostre dèficit poblacional va quedar compensat amb escreix. És en la productivitat i no en el nombre absolut de mà d'obra on hi ha la solució.\nLa immigració genera riquesa: La immigració no genera riquesa. No quan la riquesa es mesura per càpita, que és com cal comptabilitzar-la. La nul·la productivitat del sistema econòmic al que s’integren els immigrants fa que la creació de riquesa global del país no arribi a compensar el creixement de població. Fa anys que els catalans no guanyen benestar material.\nLa immigració és incontrolable: Les imatges de pasteres a les platges canàries i del sud d’Espanya distorsionen la realitat del fenomen immigratori. Gairebé un 40% dels immigrants de l’estat arriben via l’aeroport de Barajas. No hi ha res més segur i sota control que un aeroport i per tant cal remetre la qüestió a la base de la política d’immigració de l’estat.\nLa immigració és incontrolable: Mentre el sistema econòmic continuï basat en activitats de nul valor afegit, com la construcció i el turisme de masses, la immigració serà incontrolable. Aquest model econòmic afamat de mà d’obra barata és l’origen de l’espiral d’immigració de la darrera dècada.\nLa immigració és alhora problema i esperança: La immigració és saba nova per al país. La diversitat que aporta és una de les claus de les societats creatives que han de protagonitzar aquest segle. Més enllà de les dificultats evidents per a superar l’allau dels últims anys hi ha la possibilitat de ser un país millor que no érem, més viu i complert.\nLa immigració és el repte més important del país: No hi ha cap qüestió més greu i urgent en l’agenda dels propers anys que la immigració. L’abast del repte és tal, els riscos que implica són tan alts, que la seva gestió ha de tenir prioritat absoluta en tots els àmbits. És urgent parlar-ne més enllà dels tòpics. La frivolitat i el papanatisme no poden tenir espai en aquest debat.\nImatge: Fotografia d’un senyal de transit a la frontera entre Mèxic i els Estats Units advertint els conductors del possible pas d’immigrants creuant la carretera. Una foto fixa de la tragèdia humana de la immigració il·legal.\nPublicat per Marc Arza a 4:00 p. m.\nEtiquetes de comentaris: Economia, Immigració, Societat\nuns comentaris molt ben estructurats, felicitats\nMolt bon post. Dels necessaris, vaja. L'enhorabona!\nAmb els polítics que tenim serà difícil que es tracti aquest tema i que es tracti realment i no electoralment.\nPer exemple, l'altre dia l'Artur també va dir que caldria reconsiderar la definició: és català que viu i treballa a Catalunya i començar a dir: és català qui vol ser-ne. A mi em sembla una idea necessària i infinitament més democràtica que no pas l'anterior. Serà català qui ho vulgui i no li posarem cap impediment, ser català és 'dit i fet'. Doncs bé, no sé com collons ho va tergiversar el Jaume Boscsh d'ICV i diu que això és una definició de dretes!!!\nHome, la immigració serà incontrolable mentre tinguem Zapateros i Sauras que van proclamant papers per tothom i regularitzacions a cop de populisme.\nPerò amb voluntat, Marc, tot és possible.\nLes migracions són un fenomen històric i mundial. Catalunya és zona de pas, i en moments concrets generadora d'emigrants també. Per què ara se'ns genera aquest debat? Potser perquè algunes d'aquestes raons que descrius molt bé Marc, no són les que es plantegen els que poden decidir. I potser perquè aquest no hauria de ser un debat de dretes o d'esquerres com diu Joliu. Algun dels hispans que creuen el Rio Grande es plantegen ni de lluny no ser nordamericans?...Doncs no,tots volen ser-ho.. perquè doncs algú no ha de voler ser català?....\nLa clau és la pràctica democràtica i aquí encara anem una mica mancats, que la història no és en va.\nFelicitats. per crear dèbat sobre el tema migratori.\nS'agraiex molt la valèntia en parlar de temes complexos políticament incorrectes.\nCrec què la immigració és necessària per culpa de l'escàs relleu generacional autocton.\nPerò aquesta ha de ser controlada, més retringida i ha d'haver hi voluntat real d'intragració en el país de destí.\nLa immigració no un tema de dretes o esquerres, per molt què gent com ICV s'ho espolsí d'aquesta manera. És un tema de país. Som un país d'acollida però no podem acollir a tothom qui ve. No tenim capacitat ni recursos ni infraestructures per fer-ho.\nHem de valorar com la mà d'obra immigrant, barata i sovint professionalment poc qualificada ha anat a parar a feiens d'escassa qualificació. I com aquesta percepció de tenir mà d'obra barata. Ha fet què no s'invertís com càlia en termés de productivitat i de qualificació.\nés el que passa quan has estudiat dret. ho acabes veient tot en forma de codi.\nMolt i molt necessari començar a trencar tòpics i cotilles mentals sobre la immigració. Amb el discurs bonista no arribarem al cap del carrer.\nLa demagògia només paga a curt termini, però de vegades paga tant que costa fer-hi front.\nA mi la proposta senzilla d'en Pujol ja m'estava bé. Crec que en Mas va voler anar més enllà per cobrir una realitat nova i descartar que es pugui "forçar" sobre ningú la condició de català. No em va semblar malament, tampoc.\nAixò de la dreta i l'esquerra ja cansa. A catalunya ser d'esquerres s'utilitza com a sinònim de ser bona persona. Caure de l'altra banda de la ratlla és molt dolent i al final ser de dretes és un insult. L'esquerra clàssica és tan maniquea i quadriculada que fa venir basques.\nLes regulacions improvisades i sense coordinar amb la Unió Europea no ajduen, és cert. Però el que realment converteix la immigració en incontrolable és el sistema econòmic i social que tenim, que fa necessària la importació constant de mà d'obra barata.\nLes migracions són un fenomen humà, és cert. No son bones ni dolentes, són una realitat. Ara, a nosaltres ens toca preocupar-nos de com s'hi adapta el nostre país en aquest mateix moment. I treballar perquè s'hi adapti bé.\nDretes i esquerres. Són els embolcalls caducs d'unes classes socials que ja existeixen. La substància ha canviat però hi ha qui encara va pel món amb els mateixos motllos.\nNecessitem relleu generacional, és cert. Necessitem saba nova i jovent emprenedor, és cert. Ara, la quantitat que en necessitem vé donada sobretot pel sistema econòmic i social en que s'enquadrin. Les xifres d'immigració demandada que es publiquen estan fetes a base de considerar que l'hosteleria, la construcció i la pagesia necessiten esclaus a preu de saldo. Les mateixes xifres passades pel sedaç de la inversió productiva i la concentració en sectors menys intensius en mà d'obra serien radicalment diferents.\nA Flandes el Vlaams Blook, combina el nacionalisme conservador amb la demanda de un model de creixement económic no basat en la Immigració, no entenc perqué aqui a Catalunya el Nacionalisme Conservador no opta per aquesta linia de treball, en canvi ens pretén seduir amb el Liberalisme i el seu model económic que ha portat a que hi hagi 1, 2 milions de pobres a Catalunya.\nLa Immigració no és necessaria, només va ver a empresaris liberals que volen mercats desregulats, el Nacionalisme Popular Català tindria que allunyar-se d´un model economic basat en immigrants a Europa com demostra el Partit Popular danés, al CSU bavara o el Vlaams Blok, o la UDC de Blocher a Suïssa hi han models alternatius.\nPeró clar ens venen la immigració com a necessaria, quan en realitat només beneficia a pocs empresaris i la resta paguem les consequencies amb descens de la calitat de vida.\nQuan algú arriba al meu país i s'hi estableix, per mi ja és un compatriota i me'n sento corresponsable. En Blocher de Suïssa no és el meu model, ni de bon tròs.\nUna altra cosa és que el nostre model de país ha de compensar els aspectes positius i negatius del fenomen. Crec que una Catalunya de 12 milions d'habitants no seria positiva per ningú.\nSobre la 1era mentida... potser no necessitem MES immigracio, pero definitivament necessitem immigracio.\nCrec que una forma de resumir la immigracio es que arriba plena d'oportunitats i de perills.\nMolt ben plantejat. Necessitem immigració però no més immigració.\nEstem molt i molt d'acord.


Fira d'Esport i Turisme de Muntanya: de juny 2016\nInformació d'interés: activitats, reserves i inscripcions\nCom sabeu, la Fet de Muntanya compta amb moltes activitats en la seua programació i algunes necessiten de reserva i inscripcions. Les inscripcions s'obrin a les 10:00h. (per a les activitats del mati) i a les 16:00h.(per a les activitats de la vesprada) en l'estand d'info i només es pot reservar una plaça per persona i dia. Les activitats a la fira estan configurades de la següent manera:\nActivitats amb reserva i places limitades (inscripcions en l'estand d'info)\n- Visita a la Cova Santa (dissabte i diumenge)\n- Circuit d'aventura de la Roca del Figueral (via ferrada, pont tibetà, tirolina) (dissabte i diumenge)\n- Curs de fotografia (dissabte)\n- Ruta nocturna amb observació astronómica (dissabte)\n- Taller de titelles (diumenge)\nActivitats amb reserva i sense places limitades (inscrpcions en l'estand d'info)\n- Visita guiada al poble (dissabte i diumenge)\n- Ruta guiada a la zona d'escalada (diumenge)\nActivitats amb reserva i sense places limitades (inscripcions prèvies a la fira)\n- Geocaching, event a la Serra (dissabte)\n- Concurs de pintura ràpida a l'aire lliure (dissabte)\n- Nit de rates penades (dissabte)\n- Mostra de labors (diumenge)\n- Quedada d'escaladors (diumenge)\nActivitats sense reserva\n- Rocòdrom (dissabte i diumenge)\n- Jocs juga fusta i jocs amb monitors (dissabte i diumenge)\n- Mini parc d'aventura (dissabte i diumenge)\n- III concentració de senderistes (dissabte i diumenge)\n- Exhibició espeleologia (diumenge)\n- Presentació de la IV Trobada excursionista del Maestrat (dissabte)\n- Exhibició de Trial Bike(dissasbte)\n- Tallers artesanals (dissabte)\n- Bureo (dissasbte)\n- Conferència "El patrimoni subterrani de la Serra d'en Galceran" (diumenge)\n- Teatre "Anem a la fira" (diumenge)\nActivitat sense reserva, Mini parc d'aventura El Collet\nVI Quedada d'escaladors\nLa FeT de Muntanya, té l'honor d'acollir la VI Quedada d'Escaladors de la Serra d'en Galceran.\nEl diumenge 7 d'agost de 2016 a les 9:00h. tindràs l'ocasió de gaudir d'un lloc meravellós, on gaudir de les vies d'escalada (cinc sectors), boulder, via ferrada, pònt tibetà, ràppel, tirolina, roc`drom, dry tooling i un circuit d'aventura al mateix poble per als xiquets.\nEl punt de trobada serà a la cafeteria Asturias, a les 09:00h. i després d'esmorzar, es realizarà l'eixida cap a les vies. Un dia complet per a gaudir de la muntanya.\nLa zona d'acampada i l'entrada a les piscines, serà gratuita per als incrits a la quedada. Les confirmacions s'han de realitzar a info@amicsdelamuntanya.es o al 651843427 (Whatsapp)\nNit d'estels- Ruta nocturna\nLa FeT de Muntanya no dorm, cal aprofitar les nits d'estiu i quina millor manera que amb una ruta nocturna acompanyada d'una preciosa nit d'estels. Amb la participació del prestigiós astrònom i divulgador científic Germán Peris Luque, podrem gaudir d'una activitat la nit del dissabte 6 d'agost, per a totes les edats.\nDesprés de la posta del sol (i fi del crepuscle) i en les rodalies de la població (tans sols a 1,5 km) comencarem la marxa fins arribar als telescòpis. L'activitat es compon de dues parts:\n- Interpretació del cel: el cel de l'estiu. Reconeixement de les constel·lacions d'estiu. Orientació mitjançant els estels. Mitologia.\n- Observació astronòmica a través de telescopis dels principals objectes del cel, amb especial protagonisme de la Lluna (fi creixent lunar) i del planeta Saturn. Altres astres en el cel, com les nebuloses planetàries —la mort d'estels— o les nebuloses difuses —el naixement dels estels— es faran visibles amb els telescopis desplaçats. Asils d'estels, on s'amunteguen centenars de milers d'estels vells sorprendran a l'observador, que serà incapaç de dir quants astres està veient.\nNota: Activitat amb reserva i places limitades (150 places). Es farà en dos torns, el primer grup eixirà a les 22:00h. i el segon a les 23:00. Inscripcions a l'estand d'informació de la fira.\nI Mostra de labors\nEl diumenge 7 d'agost, des de les 10:00h. fins les 13:30h. tindrà la lloc la I Trobada de labors de la Serra d'en Galceran,a la plaça de la Era, juntament amb altres associaciones de la província.\nEn aquesta trobada, Els visitants a la fira podran descobrir uns treballs artesanals tan apreciats i valuosos com delicats.\nCartell I Trobada de labors\nCap a les 11:30h. l'organització oferirà un esmorzar a les associacions participants i també està previst l'instal.lació de dos estands de venda de material, eines de costura i de labors textils.\nAquesta trobada permetrà una difussió del treball i d'uns productes artesanals, vertaderes joies fetes a mà.\nGeocaching a La Serra d'en Galceran\nEl pròxim 6 d'agost a les 09:30h hores us esperem al PUNT DE TROBADA (al costat de l'estand d'informació) de la VIII Fira d'Esport i Turisme de Muntanya de la Serra d'en Galceran (8ª FeT de Muntanya) per participar en l'activitat de Geocaching (Joc de cerca de tresors a l'aire lliure)\nA les 10:00 hores, una volta fetes les presentacions, es farà una xicoteta xarrada d'iniciació en aquesta disciplina esportiva al saló de sessions de l'ajuntament, a continuació, tant les persones inscrites a l'esdeveniment (en la pàgina https://www.geocaching.com/geocache/GC6KJYC_geo-fet-de-muntanya)i el públic en general emprendran la cerca d'una serie de «Cachés» col·locats per a l'ocasió.\nJoc de cerca de tresosrs a 'aire lliure\nEl Geocaching és un joc de cerca de tresors a l'aire lliure, al món real, usant dispositius GPS. Els participants es dirigeixen a unes coordenades GPS en concret, i llavors tracten de trobar el geocaché (contenidor) ocult en aquesta ubicació.\nLes úniques necessitats són un dispositiu GPS o un telèfon mòbil amb GPS, perquè puguis dirigir-te al caché, i una subscripció a Geocaching.com. On es troben els geocachés?\nEls geocachés poden trobar-se per tot el món. És comú que els geocachers amaguin cachés en llocs que els són importants, mostrant o bé un interès especial per ells, o l'habilitat del propietari. Aquests llocs poden ser molt diversos. Poden estar en un parc local, al final d'una llarga caminada, sota l'aigua o en un carrer de la ciutat.\nActualment hi ha més d'una dotzena de "tipus de caché" en geocaching, cadascun és una variant diferent del joc. Els geocachés varien molt en grandària i aspecte. Sobre el terreny pots veure des d'un gran recipient de plàstic transparent fins a pots de pel·lícula o una roca falsa amb un compartiment secret. Persones de totes les edats amaguen i busquen geocachés, així que pensa acuradament abans de col·locar un objecte en un caché.\nPer a més informació i inscripcions podeu consultar la pàgina web www.geocaching.com\nRuta "Nit de rates penades"\nEl pròxim 6 d'agost a les 20 hores us esperem al PUNT DE TROBADA (al costat de l'estand d'informació) de la VIII Fira d'Esport i Turisme de Muntanya de la Serra d'en Galceran (8ª FeT de Muntanya) per celebrar una nit de rates penades (Moviment BatNights a Europa).\nNit de les rates penades (BatNight)\nAquests xicotets mamífers, tots protegits i alguns en perill d'extinció, viuen entre nosaltres ajudant-nos a combatre plagues agrícoles i, fins i tot, a lluitar contra el mosquit tigre, en ser voraços consumidors d'insectes.\nFarem una ruta circular equipats amb detectors d'ultrasons per detectar quines rates penades tenim a La Serra d'en Galceran.\nVols saber com ho fem i aprendre a fer servir el detector d'ultrasons? Vols conèixer millor les rates penades i llevar-te falsos mites?\nNo ho penses més, busca't un frontal o llanterna i apunta't.\nAmb la col·laboració de CASTELLÓ en RUTA- Fundació Caixa Castelló i Fundació Limne (apropant la ciència a la ciutadana).\nInformació d'interés: activitats, reserves i inscr...


DIUMENGE QUART DE PASQUA | Església de Manacor\n← PREGÀRIA A MIGDIA EN TEMPS PASQUAL (3ª SETMANA )\nDIUMENGE QUINT PASQUA →\nPublicada el 1 mayo, 2020 por Joan\nCELEBRACIÓ QUART DIUMENGE PASQUA\n4º diumenge de Pasqua (A)\nJo soc la porta de les ovelles.\nLectura del sant evangeli segons sant Joan 10, 1-10\n1 »Us ho ben asseguro: el qui no entra per la porta al corral de les ovelles, sinó que salta per un altre indret, és un lladre i un bandoler. 2 El qui entra per la porta és el pastor de les ovelles: 3 a ell, el guarda li obre la porta, i les ovelles escolten la seva veu; crida les que són seves, cada una pel seu nom, i les fa sortir. 4 Quan les té totes a fora, camina al seu davant, i elles el segueixen, perquè reconeixen la seva veu. 5 Però si és un estrany, en comptes de seguir-lo en fugen, perquè no reconeixen la veu dels estranys.\n–Us ho ben asseguro: jo sóc la porta de les ovelles. 8 Tots els qui han vingut abans de mi eren lladres i bandolers, però les ovelles no se'ls escoltaven. 9 Jo sóc la porta: els qui entrin per mi se salvaran, podran entrar i sortir lliurement i trobaran pasturatges. 10 El lladre només ve per robar, matar i fer destrossa; jo he vingut perquè les ovelles tinguin vida, i en tinguin a desdir.\nEn les comunitats cristianes necessitem viure una experiència nova de Jesús revifar nostra relació amb ell. Posar-lo en el centre de nostra vida. Passar d'un Jesús confessat de manera rutinària a un Jesús acollit vitalment. L'evangeli de Joan fa algunes suggerències importans en parlar de la relació de les ovelles amb el seu Pastor.\nPrimer és “escoltar la seva veu” en tota la frescor i originalitat. No confondre-la amb el respecte a les tradicions ni amb la novetat de les modes. No deixar-nos distreure'ns ni atordir per altres veus estranyes que, encara que s'escolten en l'interior de la Església, no comuniquen sa Bona Nova.\nÉs important sentir-nos cridats per Jesús “pel nostre nom”. Deixar-nos atreure per ell personalment. Descobrir poc a poc, i cada cop amb més alegria, que ningú respon com ell a nostres preguntes més decisives, nostres anhels més profunds i nostres necessitats últimes.\nÉs decisiu “seguir“ a Jesús. La fe cristiana no consisteix en creure coses sobre Jesús, sinó en creure'l a ell: viure confiant en sa persona. Inspirar-nos en son estil de vida per a orientar nostra pròpia existència amb lucidesa i responsabilitat.\nÉs vital caminar tenint a Jesús “devant nostre”. No fer el recorregut de nostra vida en solitari. Experimentar en algun moment, encara que de manera torpe, que és possible viure la vida des de s'arrel: des d'aquest Déu que se'ns ofereix en Jesús, més humà, més amic, més proper i salvador que totes les teories.\nAquesta relació viva amb Jesús no neix en nosaltres de manera automàtica. Se desvetlla en nostre interior de forma fràgil i humil. Al principi, és quasi sols desig. Creix voltada de dubtes, interrogants i resistències. Però, no se sap com, hi ha un moment en el qual el contacte amb Jesús comença a marcar decisiva nostra vida.\nEstic convençut de que el futur de la fe entre nosaltres se decideix en la consciència dels que en aquests moments nos sentim cristians. Ara mateix, la fe se revifa o s'extingeix en nostres parròquies i comunitats, en el cor dels sacerdots i fidels que les formem.\nLa increència comença a penetrar en nosaltres des del moment en que nostra relació amb Jesús perd força, o queda adormida per la rutina, la indiferència i la despreocupació. Per això, el Papa Francesc ha reconegut que “necessitem crear espais motivadors i sanadors… llocs on regenerar la fe en Jesús”. Hem d'escoltar la seva crida.


Omar Alcaide du la música a les venes des de ben petit. Malgrat la seva joventut —19 anys—, Alcaide és ja un reputat guitarrista, amb un inequívoc segell personal fruit del domini de la tècnica i, alhora, d’una mentalitat oberta i una extraordinària maduresa com a intèrpret. En la seva meteòrica trajectòria, ha col·laborat amb artistes de la categoria de Juanito Makandé, Natos, Pepe Bao, Mo’ Brandis —del grup Incognito—, Milko Weaver —de la banda de Prince— i Muerdo, entre d’altres. En l’actualitat, treballa amb Juancho Marqués i DORA. Al Jamboree, Omar Alcaide oferirà les peces que integren el seu projecte en solitari, amb el qual té previst fer un molt esperat disc de debut.


Oh, Europa - Redacció Territoris - Territoris.cat - Diari digital de proximitat\nEl capità Edward John Smith serà recordat “in aeternum” com el responsable d’haver ofegat l’inenfonsable Titànic. Justament ara, que commemorem el centenari de la tragèdia, sembla que els fats ho hagi volgut celebrar llençant-nos un grandiós tros de gel contra la línia de flotació d’aquest projecte anomenat Europa: una nau que es volia inexpugnable i que ha sucumbit en la primera esventrada de l’iceberg del capitalisme. Les causes? Una direcció dèbil i descoordinada subordinada a un financer inconscient... Ara no sé si parlo del Titànic o d’Europa, bé, tant se val.\nL’Europa de la moneda única es va fer sense plantar els fonaments sòlids de la unitat fiscal i, sobretot, política. Els que no n’entenem ni un borrall d’economia però que, de tant en tant, practiquem l’esport del sentit comú, se’ns fa evident que un projecte de les dimensions del que volíem fer flotar en aquest mar tempestuós que és el liberalisme global havia de suportar-se sobre les bases d’una direcció prou forta i una presa de decisions coordinada, no sobre aquest desori d’estats que és actualment el guirigall europeu.\nEm queda afegir que per als països europeus sense estat, o amb l’estat en contra com el nostre, ens ha d’interessar avançar tant en la unitat fiscal com en la política. En primer lloc, perquè és el més aconsellable per a les nostres butxaques i perquè és la manera d’assegurar la viabilitat del projecte europeu, segonament, perquè és l’única forma de tenir uns dirigents responsables, més enllà de la caverna mesetària; però, en tercer lloc i sobretot, perquè sota les llambordes del nacionalisme dels estats hi florirà l’Europa del pobles.\nSi se’n surten de reflotar aquest vaixell a la deriva anomenat Europa, que no sigui per tornar a cometre els mateixos errors: si realment es creu en la unitat del vell continent, ens cal un capità Smith, totalment rehabilitat i elegit democràticament per tots els europeus, que, de Brussel·les estant, ens guiï més enllà de les diferències acoquinadores d’uns Estats intransigents que acabaran enfonsant-se els uns als altres en un acte d’histerisme nacionalista. Potser així, i per primera vegada en tres-cents anys, els Països Catalans, a manca del desitjat estat propi, aconsegueixen, com a mínim, no tindre un estat en contra.


marfanta.com: L'alcalde de Tivissa obra la porta a facilitar la segregació del poble de la Serra d'Almos, si hi ha un canvi legal\nL'alcalde de Tivissa obra la porta a facilitar la segregació del poble de la Serra d'Almos, si hi ha un canvi legal\nTIVISSA (Ribera d'Ebre).- L’alcalde de Tivissa, Jordi Jardí, ha detallat les prioritats del seu govern, un cop que CiU ha pogut revalidar la majoria absoluta. Es tracta de crear llocs de treball, incrementar els serveis i els equipaments, i la promoció turística del municipi. Quant als nous equipaments, Jardí ha recordat que un dels objectius del govern de Tivissa és la construcció d’una residència per a la gent gran, que serà d’iniciativa privada; però que això depèn de la concertació de places públiques per part de la Generalitat.\nD’altra banda, Jardí ha volgut agrair el suport que en aquest anys han tingut del grup d’independents de la Serra d’Almos. De fet, ha reiterat el seu compromís de dotar el poble de la màxima autonomia local, Fins i tot no ha descartat la segregació de la Serra d’Almos com a municipi propi, si hi ha un canvi legislatiu que ho puga permetre. Jardí ha fet aquestes declaracions just l’endemà que el Paralment aprovés una proposició de llei que permet la creació de Medinyà, al Gironès, com a nou municipi de Catalunya. Medinyà està annexionat a Sant Julià de Ramis des del 1972. En el cas de la Serra d’Almos, va ser annexionat a Tivissa el 1939, però és entitat municipal descentralitzada des del 2011.


Des del Collet de la Teia per la Serra de Corsavell\nEl Puig de Bassegoda o simplement Bassegoda #100CIMS és un cim situat a l’Alta Garrotxa. Si ve no és el més alt si que és el més atractiu de la comarca. La seva característica forma punxeguda, la seva alçada (1373m) i el fet d’estar aïllat dels altres cims més propers el fan fàcilment identificable des de qualsevol punt des d’on es pugui albirar.\nEn aquesta proposta circular també coronarem el punt més alt de la Serra de Corsavell, el Puig Escaleró (1175m), recorrerem camins emboscats, algun no gaire freqüentat, i contemplarem algunes esglésies romàniques tant abundoses en aquestes contrades com Sant Joan de Bossols, Mare de Déu de les Agulles, Sant Miquel de Bassegoda i Sant Martí de Corsavell.\nUna excursió amb tots els ingredients per fer-la única i recordada per sempre més.\nAscensió acumulada: +-1053m\nAltitud màxima: 1373 m\nAltitud mínima: 595 m\nTemps caminant: 5 hores.\nDinar: De picnic pel camí\nÍNDEX IBP (Nivell d'esforç requerit): 102\n• Bastons, si esteu acostumats a dur\n• Es farà en cotxes particulars, repartint les despeses entre els assistents excloent als conductors. A l’hora de fer la inscripció digueu si teniu cotxe o no i places per compartir. El preu per persona és de 20,00€.\n626 30 80 25. Envieu whatsapp


Casa Joan – La Carretera del Vi\nDes dels seus inicis, Casa Joan s’ha mantingut com un referent de la gastronomia penedesenca i catalana gràcies a la seva dedicació i respecte per la cuina tradicional.\nInnovació constant, apostant pel producte de temporada. Des del moment de la compra fins que arriba al plat enriqueixen les seves receptes amb petits secrets que fan de la seva carta una interessant recopilació de sabors de la seva història.\nCasa Joan manté intacta la filosofia original. Aporta les seves experiències diàries per fer gaudir als nseus comensals d’una experiència enriquidora i única, sense oblidar la gran varietat de vins i caves de DO Penedès del seu celler que fan honor a la terra que els acull.\nDilluns a diumenge: 13h – 16h\n93 890 31 71\nPlaça de l’Estació, 8


Tot el que has de saber de la bronquiolitis - Pares i Nens\nPares i Nens > Nens i nenes > Tot el que has de saber de la bronquiolitis\nLa bronquiolitis és una de les malalties més freqüents de la tardor i l’hivern entre els infants. Amb l’octubre a tocar i el fred és moment d’extremar les precaucions perquè els nens no la pateixin. Aquesta afecció s’estén entre l’octubre i el març, tot i que es pot manifestar tot l’any.\nLa bronquiolitis és una malaltia respiratòria causada principalment pel virus respiratori sincicial (VRS). Encara que s’inicia com un refredat comú, amb tos i mocs, després afecta els bronquíols. Arribat a aquest punt els nens presenten dificultats per respirar, pel que: augmenten el ritme de la respiració, i se li marquen les costelles en agafar aire. També és molt notori un moviment exagerat de l’abdomen al respirar i es poden escoltar xiulets quan inhalen.\nQuan hi ha bronquiolitis, la via aèria s’obstrueix a causa de la inflamació de les parets dels bronquíols. En conseqüència els petits presenten desànim, es posen pàl·lids i augmenta la temperatura.\nLa bronquiolitis és una afecció molt comú, i no sempre és greu i la majoria dels infectats pel VRS només pateixen un lleuger refredat. Tot i això, els lactants afectats per aquest virus és més probable que desencadeni una bronquiolitis, ja que tenen vies aèries estretes i es bloquegen amb facilitat una vegada s’inflamen. Per aquest motiu la bronquiolitis és més greu en menors de sis mesos i especialment en els menors d’un mes, prematurs, nens amb cardiopaties congènites, malalties pulmonars, malalties neuromusculars i amb Síndrome de Down, entre d’altres.\nEn aquests nens s’han de reforçar les mesures de prevenció doncs una infecció per VRS podria agreujar el seu estat de salut.\nD’altra banda, és bastant comú que a un episodi de bronquiolitis els segueixin repetits refredats d’origen víric, acompanyat de mocs. És possible, també que algun acabi patint asma, per la qual cosa el pediatre haurà de controlar la seva evolució. Hi ha mesures profilàctiques per protegir els bebès més vulnerables, pel que es important consultar amb el metge per obtenir més informació i millorar la prevenció.\nTambé cal evitar llocs concorreguts i l’exposició al fum del tabac. És molt recomanable continuar amb la lactància materna, ja que els lactants estan més protegits contra la bronquiolitis.\nLa pell s’enfonsa en les costelles.


Mallorca reconeix la lluita feminista i fa fill adoptiu Chopin\n21 setembre 2021 07:43\nEl Consell premia Margalida Capellà. També distingeix l'escultor Jaume Mir i el Mallorca després dels greuges patits\nQuim Torres | 02 setembre 2010\nEl Consell entregarà dia 12 de setembre, Diada de Mallorca, els seus honors i distincions d'enguany en l'acte institucional que tindrà lloc al teatre Principal. El compositor polonès Frédéric Chopin (1810-1849) serà nomenat fill adoptiu de Mallorca. No serà l'únic exponent del món de la cultura guardonat. L'escultor Jaume Mir (Felanitx, 1915) serà reconegut amb la Medalla d'Honor i Gratitud de l'Illa, la màxima distinció que atorga la institució. Però els guardons serviran, també, per reconèixer la lluita del feminisme a Mallorca. Una de les activistes d'aquest moviment, Leonor Taboada, rebrà la Medalla d'Honor, i la periodista vinculada al Grup Serra i escriptora Margalida Capellà, que s'ha distingit per destacar el paper de les dones mallorquines durant la Guerra Civil, rebrà un dels premis Jaume II.\nEl reconeixement a Chopin, que passà l'hivern de 1838 a 1839 a la cartoixa de Valldemossa, es produeix després que l'any 2004 el Consell mateix nomenàs filla adoptiva qui en fora la companya, l'escriptora George Sand.\nA banda de l'escultor Jaume Mir i Leonor Taboada, també rebran la Medalla d'Honor i Gratitud l'enginyer Andreu Ripoll (Barcelona, 1933), que ha treballat per a la NASA i l'Agència Espaial Europea; i el doctor Felipe Moreno Rodríguez (Granada, 1929), fundador de l'Escola de Turisme. La Biblioteca Diocesana de Mallorca i la Fundació per a la Conservació del Voltor Negre també seran reconegudes amb el guardó.\nEls premis Jaume II seran, a més de Margalida Capellà, per a l'esquiadora paralímpica Úrsula Pueyo, el fundador de l'empresa Palma Pictures, Ola Holmgren; els historiadors Aina Pascual i Jaume Llabrés, la impulsora de l'Orquestra de Joves Intèrprets dels Països Catalans, Magdalena González; el Club de Futbol Reial Mallorca, reconegut després dels greuges patits; la Fundació Aeronàutica Mallorquina i l'Associació de Pares de Nins amb Càncer de Balears (Aspanob).


Brufau demana al govern argentí que no imposi la nacionalització d'YPF\nEl president de Repsol, Antoni Brufau, va demanar ahir al govern argentí que dialogui i que no imposi la nacionalització d'YPF, empresa controlada per la petroliera espanyola. "Sempre cal parlar, parlar... no imposar res ni fer discursos", va dir Brufau en una breu entrevista amb la ràdio argentina Mitre. L'executiu català no va voler donar més detalls sobre en quin punt estan les negociacions amb el govern argentí -si és que n'hi ha- ni tampoc de quina és la seva percepció personal sobre el conflicte.\nEl govern presidit per Cristina Fernández està descontent amb Repsol perquè considera que les seves inversions a l'Argentina són insuficients malgrat que la petroliera espanyola hi dedica al voltant d'una tercera part de les seves inversions totals (per a aquest any hi ha previstos més de 2.000 milions d'euros). Les amenaces del govern argentí van anar pujant de to fins que dijous passat ja es donava per fet que YPF acabaria nacionalitzada. Però finalment, i malgrat que la premsa argentina assegura que el decret de nacionalització ja està redactat, Cristina Fernández va sorprendre en guardar silenci sobre aquesta qüestió. Des d'aleshores, la presidenta no ha dit res més.\nEl govern espanyol va pressionar amb molta duresa l'argentí, assegurant que "una agressió a Repsol és una agressió al govern espanyol", i el va amenaçar de prendre represàlies si finalment s'executa l'expropiació de la companyia. Ara és una incògnita com s'acabarà resolent el conflicte, però fonts pròximes a la negociació tenen por que s'enquisti i s'allargui massa.


La Fundació Cardona Històrica i l'empresa ICL Iberia renoven la seva col·laboració - Ajuntament de Cardona\nLa Fundació Cardona Històrica i l'empresa ICL Ib...\nLa Fundació Cardona Històrica i l'empresa ICL Iberia renoven la seva col·laboració\nLa matriu d’Iberpotash manté el seu compromís amb el territori\nL'Ajuntament de Cardona va acollir ahir al matí l'acte de signatura de la renovació del conveni de col·laboració entre la Fundació Cardona Històrica -l'ens públic que gestiona els equipaments turístics municipals- i l'empresa ICL Iberia Limited SCA. El conveni contribuirà a finançar els diversos projectes de desenvolupament turístic que Cardona impulsa a les antigues mines de sal i de potassa del municipi.\nD'aquesta manera, ICL Iberia renova el seu compromís amb la Fundació Cardona Històrica, de la qual és membre protector des de l’any 2013. Van signar la renovació del conveni, l'alcalde de Cardona i president de la Fundació Cardona Històrica, Ferran Estruch i el president d'ICL Iberia, José Antonio Martínez Álamo. A l'acte també hi van assistir el tinent d’alcalde i regidor de Turisme de Cardona, Josep Tristany.\nL'alcalde cardoní va agrair la col.laboració d'ICL Iberia en el projecte turístic que "impulsa Cardona, des de fa anys, per posar en valor el patrimoni miner de la vila" i va destacar "la bona predisposició de l'empresa a seguir mantenint aquesta línia de cooperació i treball conjunt".\nAl seu torn, el president d'ICL Iberia, José Antonio Martínez Álamo va recalcar "el compromís de la companyia amb aquelles iniciatives que contribueixen a dinamitzar el territori i que permeten generar riquesa i noves oportunitats de desenvolupament". Igualment, va elogiar Cardona pel seu treball "a l'hora de posar en valor el patrimoni miner i geològic del territori".\nUn cop finalitzada la signatura, els representants de l'Ajuntament i de l'empresa van visitar el Parc Cultural de la Muntanya de Sal i van descobrir la placa que acredita a ICL com a membre protector de la Fundació Cardona Històrica.\nTornar a: Febrer, 2016


Equitat, diversitat i aprenentatge, els 3 eixos clau del qüestionari - Via Universitària\nEquitat, diversitat i aprenentatge, els 3 eixos clau del qüestionari\nDilluns 10 Novembre, 2014 GeneralEstudiants, Qüestionari, UniversitatXarxa Vives\nVia Universitària s’interroga sobre les condicions de vida dels universitaris. Prenent com a punt de partida l’enquesta Ecovipeu, llançada el 2011 a tot el territori espanyol, engeguem la fase de disseny del qüestionari que comptem llançar-la en línia el proper mes de febrer del 2015.\nIdentificar els punts cabdals del que significa avui estudiar a la universitat va ser l’objectiu del primer seminari del projecte Via Universitària. Un cop identificats els focus, toca aterrar en les preguntes del qüestionari, que és l’objecte del segon seminari, aquesta vegada amb l’equip investigador. Si ens atenem a les orientacions de l’equip assessor, aspectes com l’equitat i la diversitat juntament amb la qualitat de l’aprenentatge seran tres àmbits indefugibles:\nQuins elements ha d’oferir la universitat perquè sigui una institució realment inclusiva?\nQuins dels instruments actuals de la política universitària no responen a aquest principi d’inclusivitat?\nQuina és la satisfacció dels estudiants? La seva experiència respon a les seves expectatives?\nMarxen preparats per al que els demanarà el mercat de treball?\nQuin nivell d’adhesió a la institució han tingut al llarg del seu pas per la universitat?\nAccés Regió Vives Competències Expectatives Trajectòries Eurostudent Qüestionari Premsa-Mitjans Anàlisi de dades Aprenentatge Serveis FJB Compromís social Empresa Formació Treballar i estudiar Universitat Mobilitat Estudiants EHEA XVU Diversitat Beques Participació Vídeo Equitat Inserció laboral reforma universitària Treball de camp Ocupació Educació Superior OVE Qualitat Política Universitària Europa Desigualtats Experiències Pràctiques professionals EEES Internacional Universitat inclusiva 3+2 Agenda 4+1


El vídeo musical de 'dolent' de Billie Eilish està sent acusat de plagi - Notícies | Gener 2021\nel director del vídeo musical, Dave Meyers, ha estat abans reclamat per plagi en els seus treballs amb Ariana Grande i Kendrick Lamar.\ntonell a l'estació del camí\nSabem que només és abril, però és segur dir que Billie Eilish acaba de deixar caure un dels millors discos de l'any. QUAN VAM CAURE DURANT, ON VAM ANAR? Es va llançar el 29 de març i els fans ja el perden per les cançons del disc, especialment el significat que hi ha darrere de 'ilomilo' i les lletres especiades de 'bad guy'.\nPerò el vídeo musical 'dolent' (que va caure el mateix dia que es va publicar l'àlbum) ara està fent una mica de reacció després que els fans notessin que tot sembla ser que ha estat plagiat d'una sèrie de fotos.\nevan peters història de terror americana 7 de la temporada\nSegons un fil sobre r / popheads, els fans de Billie acusen Dave Meyers, el director del vídeo, d’haver tret una sèrie de fotografies dels artistes Maurizio Cattelan i Pierpaolo Ferrari per a la seva revista, Paperpaper.\nAlguns elements visuals del vídeo són similars o gairebé iguals a les de l'art de Maurizio Cattelan i Pierpaolo Ferrari per a la revista Paperpaper. Des dels esquemes de colors fins a la cinematografia general del vídeo, hi ha molts que semblen una semblança molt forta a les fotografies.\nsamarreta verda shane dawson\nEl director del vídeo 'dolent' de Billie Eilish està sota el foc per plagi. Imatge: Darkroom / Interscope\nA continuació, es mostren dos trets de la cartera de Cattelan i Ferrari, seguits de dues captures de pantalla del vídeo musical de Billie.\nmemes d'asfixada de sasuke\nEl vídeo també inclou trets d’alguns genolls rascats, un home estirat a terra amb els coloms que caminaven al damunt i les torses de tres homes que duien camises de color de blocs de filades, totes elles en l’obra de Cattelan i Ferrari.\nHalsey a l'escenari\nmeme sexe arya\nEls usuaris de Reddit, que també van enumerar algunes de les semblances més visuals que podeu veure aquí.\nEls aficionats a Reddit també han aconseguit imatges de la campanya de Golf Wang GOLF le FLEUR * (una pota trencant-se a fons de paper groc) i del videoclip de 'Wyclef Jean' de Young Thug, que també són molt similars a algunes preses del vídeo.\nUna publicació compartida per @ toiletpapermagazineofficial el 13 de maig de 2018 a les 10:39 am PDT\nEl vídeo del tipus dolent de Billie Eilish està sent acusat de plagi. Imatge: Darkroom / Interscope\nCOM SUPERAR A L’oficina\nUna publicació compartida per @ toiletpapermagazineofficial el 4 de febrer de 2019 a les 4:23 am PST\nNo és la primera vegada que es va produir pel que fa a un vídeo musical dirigit per Meyers.\nMeyers és el guanyador del premi Grammy acreditat per fer 'els vídeos més grans de tots els temps'. Té una història de combregar-se pel que fa a les seves imatges. Al 2018, va agafar alguns retocs de dos artistes a través dels vídeos de Kendrick Lamar, 'All The Stars', SZA i Ariana Grande, 'God is a woman'. El cas de Kendrick Lamar va acabar en una demanda d'infracció de drets d'autor presentada per l'artista Lina Iris Viktor. Més tard va ser destituït al jutjat.\nM'encanta el nou àlbum i cançó / MV de Billie Eilish per a Bad Guy, però el director del vídeo musical Dave Meyers va plagiar idees clarament per a això. L’esquerra és del toiletpaper Magazine mentre que a la dreta el vídeo musical pic.twitter.com/kYF2HqsjsT\n- Bruce Nelson (@therealbrycen) 31 de març del 2019\nSegons l'usuari de Reddit Willcandy, que va fer missatges a l'Instagram de la revista ToiletPaper per fer-los saber sobre el vídeo, va dir que el mag va respondre dient que no tenien ni idea del vídeo musical.\n'En realitat no sabíem del vídeo ... i ningú d'aquest projecte va intentar contactar amb nosaltres. Segur que comprovarem com i per què va passar ”, van escriure en resposta.\nNi Billie ni Dave Meyers han respost a les reclamacions.


Andorra assoleix el 75% del finançament del deute amb bons verds, socials i sostenibles gràcies a la segona emissió internacional - Poble Andorrà\nAndorra assoleix el 75% del finançament del deute amb bons verds, socials i sostenibles gràcies a la segona emissió internacional\nL'emissió s'ha obert aquest matí i s'ha tancat avui amb la col·locació de tota l'emissió de 500 milions d'euros\nEl ministre de Finances i Portaveu, Eric Jover, ha presentat el resultat de l’emissió internacional de bons verds, socials i sostenibles, que s’ha obert aquest dimecres al matí i s’ha tancat avui mateix amb la col·locació de tota l’emissió de 500 milions d’euros.\nJover ha posat en relleu que aquesta segona emissió internacional d’Andorra és per refinançar el deute nacional. Així, tal com ha apuntat el ministre, representa un salt qualitatiu que reforça la resiliència de l’Estat que s’ha pogut materialitzar gràcies a la tasca “d’homologació internacional” que s’han fet des del Govern d’entre els quals sobresurt l’adhesió al Fons Monetari Internacional (FMI) l’octubre del 2020. És el fruit, ha afegit, “del camí de l’homologació internacional, de la transparència i del rigor”.\nAquesta tipologia de bons –verds, socials i sostenibles– alinea la política de gestió del deute amb les prioritats en la gestió mediambiental i social del Govern, emmarcada en el full de ruta de la legislatura, l’Horitzó 23. En aquest sentit, Eric Jover ha emfatitzat que, amb l’emissió d’avui, s’ha assolit que més del 75% del deute públic sigui finançat amb bons verds, socials i sostenible.\nL’operació s’ha llançat en una emissió única de 500 milions d’euros llistada a Luxemburg, col·locant-se completament entre 70 inversors provinents de 21 països (Andorra, Àustria, Bèlgica, Bulgària, Suïssa, República Txeca, Alemanya, Dinamarca, Espanya, Finlàndia, França, Gran Bretanya, Irlanda, Israel, Itàlia, Liechtenstein, Luxemburg, Mònaco, Països Baixos, Portugal i Estats Units d’Amèrica). Jover ha assenyalat que l’emissió de refinançament “en cap cas implica un increment del deute de l’Estat”.\nEl ministre ha explicat que la demanda ha superat notablement l’oferta de 500 milions d’euros i s’han sol·licitat més de 1.000 milions d’euros. L’operació s’ha tancat amb un tipus d’interès de l’1,30% i un venciment de 5 anys. El ministre de Finances ha volgut remarcar que gràcies a aquesta operació la maturitat mitjana del deute a finals del 2022 se situarà en 7,9 anys. Jover ha recordat que l’any 2011, la maturitat mitjana era d’1,2 anys i del 2019 de 2,7.\nEls bancs col·locadors han estat Crédit Agricole i Banco Santander, així com Citigroup, un banc nord-americà que “reforça les perspectives internacionals de les emissions que estem desenvolupant”.\nS’aprova la modificació de la Nomenclatura General de Productes per incloure els nous productes del tabac


La Fundació General de la Universitat de València impulsa l´emprenedoria de dones rurals a Burkina Faso - Fundacio General - FGUV\nEstàs a: Inici > Arxiu de notícies > La Fundació General de la Universitat de València impulsa l´emprenedoria de dones rurals a Burkina Faso\nLa Fundació General de la Universitat de València impulsa l´emprenedoria de dones rurals a Burkina Faso\nLa Fundació General de la Universitat de València impulsa la formació de dones emprenedores de l’àmbit rural a Burkina Faso a través d’un projecte de cooperació que serà executat per l’Association pour la Promotion Fémenine de Gaoua (APFG) a la província de Poni, amb finançament del Programa d’Ajudes a Projectes de Formació a Àfrica de l’Obra Social ‘La Caixa’.\nL’entitat financera aportarà 59.000 euros al projecte, que ha estat pressupostat en un total de 60.167 euros.\nEl programa de formació liderat per la Fundació General de la Universitat de València es desenvoluparà a la província de Poni/Gaoua amb dones del medi rural. L’objectiu és capacitar aquestes dones perquè puguen dur a terme activitats econòmiques generadores de beneficis, per tal de reduir els nivells de pobresa i millorar les condicions de vida de les famílies.\nLa realització del projecte afectarà dos àmbits. D’una banda, es dirigirà a dones capdavanteres, membres de l’APFG que ja participen en activitats productives com ara l’elaboració de mantega de karité o de cervesa tradicional, la fabricació de sabons i cremes, el tintat de teles, cistelleria i horticultura. Amb la formació rebuda, aquestes dones adquiriran una major qualificació per a millorar la seua activitat, a més de formar al seu torn altres companyes. D’aquesta acció es beneficiaran vora 700 dones.\nD’altra banda, amb aquesta iniciativa es treballarà en la formació de xiques joves del centre Camile Kambou, posat en marxa per l’APFG amb el suport de la Universitat de València, amb qui lidera diversos projectes de cooperació des de l’any 2009. La finalitat és possibilitar a aquestes joves una formació professional a la qual mai van tindre accés per no haver estat escolaritzades o haver abandonat els estudis a edats primerenques. En aquest centre, les xiques rebran alfabetització, formació en drets i capacitació en oficis com ara perruqueria, informàtica, costura, tintat de teles, etcètera. A més, mitjançant aquest projecte, les joves del tercer curs rebran formació per a la gestió de les activitats productives que puguen emprendre.\nPer últim, en finalitzar el període docent i les pràctiques professionals incloses en el programa, les alumnes rebran suport per a la posada en funcionament d’un projecte pilot a la zona.\nBurkina Faso és un dels països més pobres, no ja d’Àfrica, sinó del món. Segons l’ONGD Intervida, només el 16% de les xiquetes arriba fins a la secundària, una xifra que deixa els nivells d’alfabetisme femení en estat crític. L’accés al sistema educatiu, ressagat a causa d’importants problemes estructurals i culturals, ni tan sols és igual per a tots dos sexes, sinó que les dones es porten la pitjor part.\nLa província de Poni/Gaoua pateix aquesta situació i s’ha convertit en el principal focus d’actuació de l’APFG, qui, a més de lluitar contra problemàtiques arrelades de la zona com ara l’ablació, el tràfic de menors, els matrimonis precoços o la sida, porta vint anys donant suport a l’escolarització i la permanència en l’escola de les xiquetes.\nI és que les dades d’escolarització d’aquesta província són realment alarmants. Segons el Ministeri d’Educació i d’Alfabetització de Burkina Faso, la taxa d’escolarització, en el curs 2012-2013, de xiquetes i xiquets de 6 a 11 anys se situa en el 67,7%. A partir d’aquesta edat, només continua els estudis el 8,7%, i dels 12 anys fins als 15, la taxa descendeix al 0,85%.\nDesenvolupament a Àfrica\nEl projecte de cooperació ‘Formació per a l’emprenedoria de dones de l’àmbit rural a Gaoua, Burkina Faso’ de la Fundació General de la Universitat de València serà una realitat gràcies al Programa d’Ajudes a Projectes de Formació a Àfrica de l’Obra Social ‘La Caixa’, amb el qual l’entitat financera vol reforçar el desenvolupament dels països africans mitjançant el foment de la formació del seu capital humà.\nPer la seua banda, és missió fonamental de la Fundació General de la Universitat de València promocionar i gestionar activitats de cooperació i solidaritat amb països estructuralment empobrits, una tasca que realitza a través de l’execució de projectes tècnics de cooperació al desenvolupament dins del marc del Programa 0,7 de la Universitat de València, el Patronat Sud-Nord i la Càtedra UNESCO d’Estudis sobre el Desenvolupament d’aquesta Universitat.\nEl seu vincle amb l’Association pour la Promotion Fémenine de Gaoua, executora del projecte a la província de Poni/Gaoua, a Burkina Faso, començà l’any 2009 amb un projecte d’educació i alfabetització en el qual participaren 400 dones de la zona i que es perllongà fins el 2010. L’any següent, es dugué a terme un projecte de suport a l’escolarització de xiquetes; i el 2012, en col·laboració amb l’Ajuntament de Torrent, es va donar suport al pla d’alfabetització i formació de dones joves de l’APFG.\nEl treball de formació i sensibilització que realitza l’APFG a Burkina Faso des de fa dues dècades té l’objectiu general de millorar l’autonomia de les dones i joves desescolaritzades de la regió de Gaoua, així com de promoure l’accés a la formació econòmica i a l’emprenedoria de les dones, i la millora de les activitats productives de les dones capdavanteres de la zona.


Denúncia del PDEcat contra Rajoy - El triangle\nVolen que la Fiscalia es querelli per les suposades desobediències del president espanyol al TC\nCom una “prova del cotó” sobre el funcionament de la justícia espanyola per saber “si ens jutgen per persecució de les idees polítiques o d’acord amb fonaments de dret”. Així ha argumentat el portaveu del PDEcat al Congrés dels Diputats, Francesc Homs, la presentació d’una denúncia de la seva formació per desobediència i prevaricació contra el president del Govern espanyol, Mariano Rajoy, i l’exministre de Sanitat Alfonso Alonso.\nD’aquesta manera, el PDEcat pretén que la Fiscalia presenti una querella contra Rajoy i Alonso perquè entén que van desobeir reiteradament una desena de sentències del Tribunal Constitucional sobre el conflicte de competències per la concessió de subvencions a càrrec de l’IRPF i que van dictar resolucions arbitràries “amb ple coneixement” de la seva suposada injustícia.\nHoms, que ha atribuït al PP la “judicialització de la política”, sosté que “per analogia” sobre com la Fiscalia actua amb relació a resolucions del TC i el seu compliment per part d’autoritats catalanes, hauria d’entendre que Rajoy podria haver incorregut en “un il·lícit penal”, per la qual cosa insta el Ministeri Públic a actuar. Es tracta, segons l’exconseller, d'”un acte de legítima defensa”.\nPrevCCOO acusa de repressió l’amic hoteler de Rajoy\nFàtima Taleb acusa Garcia Albiol de sembrar l’odi entre la ciutadania